Roy Eldridge
Store norske leksikon,Kunst og estetikk,Musikk,Jazz,Nord-Amerikanske jazzutøvere og -ensembler, 1920 – 1960
Roy Eldridge var en amerikansk jazztrompeter. Gjennom sitt intense og meget personlige trompetspill markerte han seg i 1930-årene som en av jazzens store stilskapere.
Influert av Louis Armstrong utviklet han en trompetstil som ble en inspirasjonskilde for Dizzy Gillespie og således danner en bro mellom 1920- og 1940-årenes jazz. Han spilte med blant andre Fletcher Henderson og Gene Krupa, og ledet en rekke egne grupper. Eldridge, som også var en habil sanger og trommeslager, besøkte Norge en rekke ganger, ofte som medlem av Jazz at the Philharmonic. Les mer i Store norske leksikon jazz